ا - Alemannische Wikipedia

# ا

### Us der alemannische Wikipedia, der freie Dialäkt-Enzyklopedy

Alif in isoliertr Form

Alif isch de ärscht Buechstab usem arabische Alphabet. Er isch usem phönizische Aleph hervorgonge un dertrum mitem latiinische A, däm griechische Alpha unem hebräische Aleph verwondt. Em isch de Zahlewert 1 zugordnet.

## [ändere] Luutwärt un Umschrift

Noch de akademisch Definition, wu vum arabische Alphabet als e reini Konsonanteschrift (Abdschad) ussgoht, markiert de Alif entweder d Vokallängi oder wird fir des Hamza als Trägervokal gnumme. In mangi Fäll isch er au stumm.

### [ändere] Alif zur Vokaldehnung

Alif kon de Dehnung vumene Fatha diene. Des erfillt drno praktisch d Funktion vun näm lange Vokal, nämli vumene offene „A“-Luut (IPA [aː]) (wie in „Adelheid“). In däm Fall ischs in de DMG-Umschrift wie e „a“ miteme Strich drüber gschriebe (ā).

### [ändere] Alif als e Trägervokal

Alif mit Hamza darüber
Alif mit Hamza drunter

S Hamza, wu de Stimmabsatz ussdruggt, brucht in de meischte Fäll e Trägervokal. Des kon nebem Alif au e Waw oder e Ya si. Fongt e Wort miteme Vokal o, fongt s noch de grammatisch Definition miteme Hamza o. Fir d Trägervokal Hamza om Wortofang wird immer s Alif gnumme. Dorum fonge alli Werter, wu miteme Vokal ofonge, in de Schrift mit m Alif o. Alif blibt als Trägervokal in de Umschrift ubezeichnet, wills kei eigni Luutqualität bsitzt.

### [ändere] Stumms Alif

Om Wortend wirds Alif in bschtimmti Verbforme zur Vokaldehnig un als Träger vun 'ra ubschtimmti Akkusativendung (-an) gnumme. S bliibt drno gnauso stumm wie in einzelni Werter مائة (mi'a, „hundert“). S'Alif het in däni Fall e rein orthografischi Funktion.

## [ändere] Bsunderhite vun de Schribung

Goht däm Alif e Lam vorus, wirds Onschtell vo de Schriibung لـا d Ligatur لا (Lam-Alif) verwändet.

## [ändere] Alif als e Hilfszeiche

Alif als e Hilfszeiche

Im hitige Arabisch gibt s e hondvoll Werter, wu e longs a (ā) hen, wu aber nit gschriibe wird. Soll s ā widergebe werre, konn e kleins Alif uf d vorgongene Konsonante (wird als Kreis gmolt) gsetzt werre.

## [ändere] Alif im Unicode

Unicode UTF-16 | U+0627
Unicode-Name | ARABIC LETTER ALEF
HTML | &#1575;
ISO 8859-6 | 0xc7

Auch s hochgstellt Alif isch kodifiziert, wird aber in mangii Schriftarte nit dargstellt.

Unicode UTF-16 | U+0670
Unicode-Name | ARABIC LETTER SUPERSCRIPT ALEF
HTML | &#1648;

Vun "http://als.wikipedia.org../../../%D8%A7/_/_/%D8%A7.html"

Kategori: Arabisches Schriftzeiche

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Dansk
- Deutsch
- English
- Français
- 日本語